Nafarroako Parlamentuko Mahaiak, 2018ko apirilaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Unzu Gárate andreak aurkeztutako galdera, Nafar Lansare-Nafarroako Enplegu Zerbitzuko zuzendari kudeatzailearen abenduaren 22ko 259E/2017 Ebazpenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko apirilaren 16an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Ainhoa Unzu Gárate andreak, Legebiltzarreko Erregelamenduan ezarritakoaren babesean, honako galdera hau egiten dio Eskubide Sozialetako kontseilariari, Osoko Bilkuran ahoz erantzun dezan:

Nafar Lansare-Nafarroako Enplegu Zerbitzuko zuzendari kudeatzailearen abenduaren 22ko 259E/2017 Ebazpenaren bidez onetsi ziren lanean ari direnei zuzendutako prestakuntza programak 2018an gauzatzeko diru-laguntzak emateko deialdia eta oinarri arautzaileak. Horri dagokionez,

Ebazpen horrek Nafar Lansare-Nafarroako Enplegu Zerbitzuko zuzendari kudeatzailearen maiatzaren 24ko 76E/2017 Ebazpeneko deialdian eginiko akatsak zuzentzen al ditu?

Iruñean, 2018ko apirilaren 12an

Foru parlamentaria: Ainhoa Unzu